Klaipėdos žvejybos uostas

Klaipėdos žvejybos uostas – Baltijos jūros jūrų žvejybos uostas Klaipėdoje, veikęs 1893–1993 m.

 Istorija 

Klaipėdos žvejybos uostas įkurtas 1893 m. Žvejonės (Švijanės) upelio žiotyse vietoje čia nuo seno buvusio Bomelio Vitės (Bumbulvietės) žvejų uosto. 1897 m. pradėtame plėsti uoste galėjo švartuotis apie 200 žvejų laivų, 1899–1900 m. iškastas tuo metu erdvus apie 0,7 ha ploto uosto baseinas, apie 150 m ilgio krantinės sutvirtintos mediniais įlaidais, akmenimis. XX a. pirmoje pusėje Klaipėdoje žvejyba vertėsi apie 40 šeimų. 1934 m. Klaipėdos žvejų uostas sujungtas su geležinkeliu, čia nutiesus geležinkelio šaką.Žvejų uostas sujungtas su geležinkeliu. „Lietuvos aidas“, 1934-08-17, psl. 6.

1945 m. TSRS Ministrų Taryba nutarė Klaipėdoje įkurti jūrų žvejybos uostą, jį statyti pradėta 1950 m. Ypač sparčiai uostas plėtotas nuo 1955 m.: įrengtos gelžbetonio krantinės, komunikacijos. XX a. aštuntame dešimtmetyje Klaipėdos žvejybos uostas tapo vienu didžiausių žvejybos uostų Baltijos jūroje ir TSRS, čia buvo registruoti TSRS Okeaninės žvejybos (100 laivų), Tralerių žvejybos, Baltijos žvejybos ir Refrižeratorių laivynų laivai, dirbo apie 15 000 žmonių. 

1990 m. Lietuvai atkūrus nepriklausomybę žvejybos labai sumažėjo apimtys, žvejybos laivynas privatizuotas. 1995 m. Klaipėdos žvejybos uosto bazėje įkurta laivų krovos bendrovė „Klaipėdos Smeltė“.  Buvusį uostą primena Klaipėdos mikrorajonas Žvejybos uostas.

 Šaltiniai 

Žvejybos
Kategorija:Žvejyba Lietuvoje